ai4bharat/Pralekha huggingface dataset:
ریلوے کی وزارت
انڈین ریلویز کووڈ – 19 لاک ڈاؤن کی وجہ سے درپیش چیلنجوں کے باوجود لازمی اشیاء اور توانائی نیز بنیادی ڈھانچہ کی اہم اشیاء کی فراہمی کے لئے مال ڈھلائی کو پوری طرح جاری رکھا ہے
تین دنوں میں5 719 ویگن اناج،64567 ویگن کوئلہ ، 3314 ویگن فولاد اور 3838 ویگن پیٹرولیم کو ایک جگہ سے دوسری جگہ پہنچایا
گزشتہ تین دنوں کے دوران 143458 ویگنوں کی لدائی ہوئی
نئی دہلی،2؍اپریل، انڈین ریلویز نے کووڈ – 19 کی وجہ سے ملک گیر لاک ڈاؤن کے دوران اپنی مال ڈھلائی کی خدمات کے ذریعے لازمی اشیاء کی دستیابی کو یقینی بنانے کی اپنی کوششیں جاری رکھی ہیں۔
شہریوں کو لازمی اشیاء کی برو قت فراہمی اور توانائی نیز بنیادی ڈھانچے کے شعبے کے لئے ضروری مال کی فراہمی کو یقینی بنانے کی غرض سے کووڈ – 19 لاک ڈاؤن کے باوجود مال ڈھلائی کے اپنے کام کو جاری رکھا ہے اور گھریلو نیز صنعت دونوں کی ضرورتوں کی کامیابی کے ساتھ تکمیل کی ہے۔
گزشتہ تین دنوں کے دوران ریلویز نے ایک 7195 ویگن اناج ، 64567 ویگن کوئلہ ، 3314 ویگن فولاد اور 3838 ویگن پیٹرولیم مہیا کرائے ہیں۔ ان تین دنوں کے دوران کُل 143458 ویگنوں پر مال کی لدائی ہوئی۔
30مارچ 2020 کو کُل 726 ریک ؍ 37526 ویگنوں میں لدائی ہوئی، جن میں سے 466 ریگ ؍ 25617 ویگنوں میں لازمی اشیاء کی لائی ہوئی،  ، ان میں 51 ریگ ؍ 2252 ویگن اناج ، ریک ؍ 252 ویگن چینی ، 8 ویگن نمک ، دو ریک ؍ 63 ویگن پھل اور سبزیاں ، 376 ریک ؍ 21628 ویگن کوئلہ اور 31 ریک ؍ 1414 ویگن پیٹرولیم مصنوعات شامل تھیں۔ دوسری اہم اشیاء کی لدائی میں 19 ریک ؍ 840 ویگن فولاد اور 18 ریک ؍ 802 ویگن فرٹیلائزر شامل تھے۔
31 مارچ 2020 کو 1005 ریک ؍ 51755 ویگن کی لدائی تھی ، جن میں سے 598 ریک ؍ 35265 ویگنوں میں لازمی اشیاء کی لدائی ہوئی تھی۔ ان ویگنوں میں 59 ریک ؍ 2600 ویگن میں اناج ، 7 ریک ؍ 293 ویگن میں چینی ، دو ریک ؍ 84 ویگن میں نمک ، دو ریک ؍ 84 ویگن میں پھل اور سبزیاں ، 500 ریک ؍ 28861 ویگن میں کوئلہ اور 28 ریک ؍ 1292 ویگن میں پیٹرولیم مصنوعات تھی۔ دیگر اہم اشیاء کی لدائی میں 40 ریک ؍ 1789 ویگن میں فولاد اور 31 ریک ؍ 1287 ویگن میں کھاد تھی۔
یکم اپریل 2020 کو کل 545 ریک ؍ 54177 ویگنوں میں لدائی ہوئی تھی، ان میں سے 328 ریک ؍ 17850 ویگنوں میں لازمی اشیاء کی لدائی ہوئی تھی، ان میں 54 ریک ؍ 2343 ویگنوں میں اناج ، 5 ریک ؍ 210 ویگنوں میں چینی ، ایک ریک ؍ 42 ویگنوں میں پھل اور سبزیاں، 244 ریک ؍ 14078 ویگنوں میں کوئلہ اور 24 ریک ؍ 1132 ویگنوں میں پیٹرولیم مصنوعات تھیں۔ دوسری اہم اشیاء کی لدائی میں 16 ریک ؍ 685 ویگن میں فولاد اور 17 ریک ؍ 761 ویگنوں میں کھاد تھی۔
مختلف ٹرمینل پوائنٹوں پر ریلویز کو سامان کی لدائی اور نکاسی میں درپیش مسائل کو کامیابی کے ساتھ حل کرلیا گیا۔ انڈین ریلویز وزارت داخلہ کے ساتھ مل کر ریاستی حکومتوں کے ساتھ مسلسل رابطے میں ہے تاکہ سامان کی نقل وحمل میں اگر کسی قسم کا مسئلہ درپیش ہوتا ہے تو انہیں حل کیا جاسکے۔
۔۔۔۔۔۔۔۔۔۔۔۔۔۔۔۔۔۔
U-1453
(Visitor Counter : 119
صحت اور خاندانی بہبود کی وزارت
کووڈ-19 ٹیکہ کاری کی تازہ ترین صورتحال
ریاستوں/ مرکز کے زیر انتظام علاقوں کو ویکسین کی 25 کروڑ سے زیادہ خوراکیں مہیا کرائی گئیں
ریاستوں/ مرکز کے زیر انتظام علاقوں کے پاس لوگوں کو دینے کے لئے اس وقت بھی 1.33 کروڑ خوراکوں سے زیادہ دستیاب
نئی دہلی، 9 جون 2021، ملک گیر ٹیکہ کاری مہم کے ایک حصے کے طور پر ہندوستانی حکومت کووڈ کی ویکسین مفت مہیا کرکے ریاستوں اور مرکز کے زیر انتظام علاقوں کی مدد کرتی رہی ہے۔اس کے علاوہ حکومت ہند ریاستوں/ مرکز کے زیرانتظام علاقوں کو براہ راست ویکسین کی خریداری کے سلسلے میں سہولت فراہم کرتی رہی ہے۔ٹیکہ کاری کا عمل حکومت ہند کی اس جامع حکمت عملی کا اہم جز ہے جو وہ عالمی وبا کی روک تھام اور اس سے نمٹنے کے سلسلے میں کرتی رہی ہے۔اس میں جانچ ، تشویش، علاج اور کووڈ کے حوالے سے مناسب طور طریقے بھی شامل ہیں۔
کووڈ-19 ٹیکہ کاری مہم کے سلسلے میں لبرا لائزڈ اور تیز رفتار تیسرے مرحلے کی حکمت عملی پر عمل درآمد یکم مئی 2021 سے شروع ہوچکا ہے۔
اس حکمت عملی کے تحت ہر مہینے کسی بھی دوا ساز کمپنی کی تیار کردہ اور سینٹرل ڈرگس لیباریٹری کے ذریعہ منظور شدہ ویکسین کی مجموعی خوراکوں کا 50 فیصد حکومت ہند کے ذریعہ خریدا جائے گا۔حکومت ان خوراکوں کو ریاستی حکومتوں کے لئے مکمل طور پر مفت فراہم کرائے گی، جیسا کہ پہلے بھی کیاجاتا رہا ہے۔
اب تک حکومت ہند کے ذریعہ  اور براہ راست ریاستی خریداری زمرے کے ذریعہ ریاستوں/ مرکز کے زیرانتظام علاقوں کو 25 کروڑ سے زیادہ ویکسین کی خوراکیں فراہم کرائی گئی ہے۔
خوراکوں کی مجموعی کھپت، جس میں ضائع ہونے والا حصہ بھی شامل ہے،237421808 خوراکیں ہیں۔۔
ریاستوں/ مرکز کے زیر انتظام علاقوں کے پاس 1.33 کروڑ سے زیادہ کووڈویکسین کی خوراکیں موجود ہے۔ جن کااستعمال کیاجانا ابھی باقی ہے۔
اس کے علاوہ ٹیکے کی 3 لاکھ سے زیادہ  خوراکیں پائپ لائن میں ہیں اور اگلے تین دنوں میں ریاستوں/ مرکز کے زیر انتظام علاقوں کو فراہم کردی جائیں گی۔
۔۔۔۔۔۔۔۔۔۔۔
ش ح۔ا گ۔ن ا۔
U-5274
(Visitor Counter : 140
مواصلات اور اطلاعاتی ٹیکنالوجی کی وزارت
بھارت اورآرمینیاکے مابین ڈاک ٹکٹ کے موضوع پرطے پائی مفاہمتی عرضداشت کو کابینہ کی منظوری
نئی دہلی ،07دسمبر : بھارت اورآرمینیا کے مابین ڈاک ٹکٹ کے موضوع پرطے پائی مفاہمتی عرضداشت کی تفصیلات سے کابینہ کو آگاہ کیاگیا۔ مذکورہ مفاہمتی عرضداشت پرجون ،2018میں دستخط عمل میں آئے تھے ۔
وزارت مواصلات کے تحت محکمہ ڈاک اور نیشنل پوسٹل آپریٹرآف آرمینیا  نے باہمی رضامندی سے مشترکہ طورپربھارت ۔ آرمینیا مشترکہ موضوع سے متعلق ڈاک ٹکٹ جاری کرنے کافیصلہ کیاتھا جس کا عنوان تھا ‘‘ڈینس ’’۔ مذکورہ مشترکہ ڈاک ٹکٹ اگست ، 2018میں جاری کیاگیاتھا۔
یہ یادگاری ڈاک ٹکٹ ہندوستان کے ‘‘منی پوری رقص ’’ اور آرمینیاکے ‘‘ہواریک ڈانس ’’کا مظہرہے ۔
وزارات ثقافت
وزارت ثقافت، اپنی’پبلک لائبریریوں کی امداد کرنے کی میچنگ اسکیم‘ کے تحت ، پبلک لائبریریوں کو مالی امداد فراہم کرتی ہے
نئی دہلی،20 دسمبر 2021: وزارت ثقافت کے تحت 6 پبلک لائبریریاں ہیں جو فعال ہیں۔ ان میں کولکتہ میں نیشنل لائبریری، کولکتہ میں سینٹرل ریفرینس لائبریری، نئی دلّی میں سینٹرل سکریٹیریٹ لائبریری، دلّی میں دلّی پبلک لائبریری، پٹنہ میں خدا بخش اورینٹل پبلک لائبریری اور رام پور میں رامپور رضا لائبریری شامل ہیں۔
لائبریری ایک ریاستی موضوع ہے اور ریاستوں نیز مرکز کے زیر انتظام علاقوں میں پبلک لائبریریز متعلقہ ریاست ، مرکز کے زیر انتظام علاقے کی اتھارٹی کے انتظامیہ کنٹرول کے تحت کام کرتی ہیں۔ البتہ وزارت ثقافت کے تحت ایک خود مختار تنظیم ، راجا رام موہن رائے لائبریری فاؤنڈیشن، اپنی ’پبلک لائبریریوں کی امداد کرنے کی میچنگ اسکیم‘ کے تحت پبلک لائبریریوں کو مالی امداد فراہم کرتی ہے جو متعلقہ ریاستی لائبریری اتھارٹیز کے ذریعے سفارش کردہ درخواستوں کی بنیاد پر گنجائش میں توسیع کرنے کے لیے کی جاتی ہیں۔
یہ وزارت لائبریریز اسکیم سے متعلق قومی مشن چلاتی ہے۔ ’بنیادی ڈھانچے کی اپ گریڈیشن‘ کے ذیلی عنصر کے تحت ، بنیادی ڈھانچے کی ترقی کے لیے مالی امداد  ریاستی سینٹرل لائبریری اور ایک  شرکت کرنے والی ریاستوں نیز مرکز کے زیر انتظام علاقوں میں ضلعی لائبریری کو فراہم کی جاتی ہے۔
یہ معلومات آج لوک سبھا میں ثقافت، سیاحت اور شمال مشرقی خطے کی ترقیات کے وزیر جناب جی کشن ریڈی نے فراہم کیں۔
صحت اور خاندانی بہبود کی وزارت
ڈاکٹروں کو گاؤں میں پریکٹس کرنے کی ہمت افزائی کے لئے کئے گئے اقدامات
نئی دہلی 5 /اپریل، 2022 /
عوامی صحت اور اسپتال ایک ریاستی موضوع ہے ۔ اس لئے دیہی علاقوں سمیت صحت نظام کو مستحکم کرنے سے متعلق تمام معاملات متعلقہ ریاستی /یوٹی حکومتوں کے دائرہ اختیار میں آتے ہیں۔ البتہ قومی صحت مشن کے تحت صحت اورخاندانی بہبود کی وزارت اپنے حفظان صحت کے نظام کو مستحکم کرنے اور اپنی ضرورت کے مطابق پروگراموں کے نفاذ کے منصوبوں  کے لئے ڈاکٹروں کی بھرتی سمیت ریاستوں کو مالی اور تکنیکی امداد فراہم کرتی ہے۔
این ایچ ایم کے تحت ملک کے دیہی اور دوردراز کے علاقوں میں پریکٹس کرنے کے لئے ڈاکٹروں کی ہمت افزائی کی خاطر کئی طرح کی ترغیبات اور اعزازیئے فراہم کئے جارہے ہیں جو مندرجہ ذیل ہیں:
- اسپیشلسٹ ڈاکٹروں کو دیہی اور دور دراز علاقوں میں خدمات انجام دینے کے لئے ہارڈ ایئر الاؤنس اور ان کے لئے رہائشی کوارٹر تاکہ وہ ایسے علاقوں میں سرکاری صحت مراکز میں خدمات انجام دینے کے لئے رضا مند ہوسکیں۔
- خواتین کے امراض کی ماہرین ، ہنگامی طور پر دیکھ بھال کے لئے تربیت یافتہ دائی  ، بچوں کے امراض کے ماہرین ، بیہوش کرنے کےماہر ڈاکٹر تربیت یافتہ ڈاکٹروں کے لئے خصوصی اعزازیہ تاکہ دیہی اور دوردراز کے علاقوں میں ضرورت پڑنے پر آپریشن کے ذریعہ بچوں کی پیدائش کی جاسکے۔
- وقت پر اےاین سی چیک اپ اور ریکارڈنگ کو یقینی بنانے کی خاطر ڈاکٹروں اور اے این ایم کی خصوصی مراعات، اور جنسی صحت سرگرمیوں کے لئے مراعات ۔
- ریاستوں کو اجازت ہے کہ وہ ادائیگی میں لچک جیسے ’’یو کوٹ ، وی پے‘‘  حکمت عملی سمیت اسپیشلسٹ ڈاکٹروں کو راغب کرنے کے لئے تنخواہوں کی پیشکش کرسکے۔
- غیرمالی ترغیبات جیسے دشوار گذار علاقوں میں کام کرنے والے عملے کے لئے پوسٹ گریجویٹ کرسوں میں ترجیحی داخلہ اور دیہی علاقوں میں رہائش کے لئے بہتر بندوبست وغیرہ کی بھی این ایچ ایم کے تحت پیش کش کی گئی ہے۔
- ماہرین کی کمی پر قابو پانے کی خاطر این ایچ ایم کے تحت ڈاکٹروں کو مختلف صلاحیتوں کی تربیت کی جاتی ہے۔ صحت نتائج میں بہتری حاصل کرنے کی خاطر این ایچ ایم کے تحت موجودہ ایچ آر کی صلاحیتوں میں اضافہ کرنا بھی ایک بڑی حکمت عملی ہے۔
- نیشنل میڈیکل کمیشن آف انڈیا کے ضابطوں کے لئے این ایم سی ایکٹ 2019 کی دفعہ 51 کے مطابق ریاست کے دیہی / دور دراز /دشوار گذار علاقوں میں ایک سال خدمت انجام دینے کے لئے نمبروں میں دس فی صد کا اضافہ اور پی جی میڈیکل کورسوں میں داخلے کے لئے نیٹ میں 30 فی صد نمبروں میں اضافے کی پیش کش ۔ اس کے علاوہ ریاستی حکومت میں سروس میں موجود ڈاکٹروں کے لئے میڈیکل کی ڈپلومہ کی سیٹوں میں ان ڈاکٹروں کے لئے 50 فی صد ریزرویشن فراہم کیا جارہا ہے جو دور دراز یا دشوار گزار علاقے میں کام کرچکے ہیں۔
صحت اور خاندانی بہبود کی مرکزی وزیر مملکت ڈاکٹر بھارتی پروین پوار نے یہ بات آج راجیہ سبھا میں ایک سوال کا تحریری جواب دیتے ہوئے کہی۔
وزارت دفاع
آئی این ایس دہلی کا دورۂ کولمبو، سری لنکا
آئی این ایس دہلی، بھارتی بحریہ کا اولین اندرونِ ملک تیارکردہ گائیڈیڈ میزائل شکن، یکم ستمبر 2023 کو کولمبو پہنچا۔ اس جہاز کا دو روزہ دورہ ایک ایسے وقت ہو رہا ہے جب عزت مآب وزیر دفاع جناب راج ناتھ سنگھ بھی سری لنکا کے دورے پر ہیں۔
وزیر دفاع سری لنکا کے صدر محترم جناب رانل وکرماسنگھے اور دیگر سرکردہ افسران کی 02 ستمبر 2023 کو آئی این ایس دہلی میں میزبانی کریں گے۔
اس کے علاوہ، دوست ممالک کو معیاری طبی سپلائی فراہم کرانے کی غرض سے بھارت کی ’آروگیہ میتری‘ پہل قدمی کے جزو کے طور پر، وزیر دفاع آئی این ایس دہلی میں جدید ترین طبی برکس پیش کریں گے جنہیں ’بھیشم ‘  پروجیکٹ کے تحت اندرونِ ملک تیار کیا گیا ہے۔
جہاز کے دورے کا مقصد بحریہ سے بحریہ کے درمیان تعلقات کو مضبوط بنانا اور بھارت کے قابل اعتماد ہمسائے کے ساتھ دوستی کے پُلوں کو مضبوطی فراہم کرنا ہے۔ آئی این ایس دہلی کا عملہ ، پیشہ وارانہ مصروفیات کے ذریعہ باہمی تعاون کو بڑھانے کے لیے، اور ساحل سمندر کی صفائی مہم اور یوگا سیشن کے ذریعہ ماحولیاتی اور صحت سے متعلق آگہی پیدا کرکے سری لنکا بحریہ کے اہلکاروں کے ساتھ قریبی بات چیت کرے گا۔یہ جہاز اسکولی بچوں اور دیگر مقامی وزیٹر حضرات کے لیے بھی کھلا رہے گا۔ بھارتی دستہ آئی پی کے ایف کی یادگار پر پھولوں کا گلدستہ اور شہداء کو خراج عقیدت بھی پیش کرے گا۔
آئی این ایس دہلی کو نومبر 1997 میں کمیشن کیا گیا تھا اور فی الحال اس کی کمان کیپٹن ابھیشیک کمار کے ہاتھوں میں ہے۔ جہاز حال ہی میں مڈ لائف جدید کاری کے عمل سے گزرا ہے اور یہ جدید ترین ہتھیاروں اور سینسرز سے لیس ہے، جس کی وجہ سے یہ ایک مضبوط پلیٹ فارم بن گیا ہے جو بحری آپریشنوں کے تمام تر پہلوؤں - سطح ، فضا اور زیر آب- کو انجام دینے کی صلاحیت کا حامل ہے۔
شمال مشرقی ریاستوں کی ترقی کی وزارت
ترقیاتی پروگراموں کے فروغ کے ضابطوں میں آسانی
نئی دہلی،11؍ جولائی
شمال مشرقی خطے کی ترقی  کے وزیر مملکت ، وزیر اعظم کے دفتر، عملہ، عوامی شکایات اور پنشن، ایٹمی توانائی اور خلا کے وزیر مملکت ڈاکٹر جتیندر سنگھ نے ایک سوال کے تحریری جواب میں آج راجیہ سبھا کو بتایا کہ ان کی وزارت شمال مشرقی ریاستوں سے لگاتار تجاویز موصول کررہی ہیں اور گزشتہ 3 برسوں کے دوران وزارت کی مختلف اسکیموں اور پیکجوں جیسے نان-لیپسیبل سینٹرل پول آف ریسورسیز  ،نارتھ ایسٹ اسپیشل انفرااسٹرکچر ڈیولپمنٹ اسکیم ، کربی آنگ لانگ اٹونومس ٹیری ٹوریل کونسل ، بوڈولینڈ ٹیری ٹوریل کونسل ، دیما ہساؤ اٹونومس ٹیری ٹوریل کونسل  اور سوشل اینڈ انفرااسٹرکچر ڈیولپمنٹ فنڈ  کے تحت 3400 کروڑ روپے مالیت کے پروجیکٹوں کو منظوری دی ہے۔
کاموں کے لئے ضابطہ جاتی کلیئرنس حاصل کرنا ریاستی حکومت کی ذمہ داری ہے۔ میزورم کی ریاستی حکومت نے لونگ لئی میں ٹھوس فضلات کے بندوبست سے متعلق ایک پروجیکٹ کے بارے میں بتایا ہے۔اسے اس وزارت کے ذریعہ منظوری دی گئی ہے اور یہ ماحولیاتی کلیئرنس کی وجہ سے رکے پڑے ہیں۔ شمال مشرقی خطے کے کسی بھی ریاست نے اس وزارت کے ذریعہ منظور شدہ کسی بھی پروجیکٹ کے عمل درآمد میں ریگولیٹری بنیاد پر تاخیر کے بارے میں اطلاع نہیں دی ہے۔
محنت اور روزگار کی وزارت
جناب بھوپیندر یادو نے مزدوروں کی بہبود کے لیے ایک جامع نقطہ نظر کی خاطر مختلف تنظیموں کے درمیان تال میل اور ہم آہنگی کی اہمیت پر زور دیا
محنت اور روزگار اور ماحولیات، جنگلات اور آب وہوا کی تبدیلی کے مرکزی وزیر جناب بھوپیندر یادو نے محنت اور روزگار کی وزارت کے تحت مختلف اداروں کے درمیان ہم آہنگی کی اہمیت پر زور دیا ہے۔
وہ 16 اور 17 مئی کو وی وی گری نیشنل لیبر انسٹی ٹیوٹ، نوئیڈا میں منعقدہ 2 روزہ پروگرام کے اختتامی اجلاس کی صدارت کر رہے تھے۔
جناب یادو نے کہا کہ نچلی سطح پر وزارت کی تمام تنظیموں کے درمیان ہم آہنگی سے ملک میں مزدوروں کی فلاح و بہبود کے لیے ایک جامع نقطہ نظر اپنانے میں مدد ملے گی۔ "ایکشن پلان فار کنورجنسی" تیار کرنے کے لیے منعقد کیے گئے زبردست صلاح ومشورہ کے اجلاس میں وزارت کی تنظیموں کے درمیانی سطح کے 50 انتظامی فیلڈ افسران نے حصہ لیا ۔
لیبر اینڈ ایمپلائمنٹ، یعنی ای ایس آئی سی، ای پی ایف او، ڈی جی ایل ڈبلیو، سی ایل سی، ڈی ٹی این بی ڈبلیو ای ڈی، ڈی جی ایف اے ایس ایل آئی، وی وی جی این ایل آئی، ڈی جی ایم ایس، ایل بی اور ڈی جی ای۔
تفصیلی غور و خوض کے بعد شرکاء نے ایک عملی منصوبہ پیش کیا، یہ عملی منصوبہ وزیر موصوف کو پیش کیا گیا۔ شرکا کے ساتھ بات چیت کرتے ہوئے جناب یادو نے وزارت کے اقدام اور عملی منصوبے کی ستائش کی۔ انہوں نے اس بات پر زور دیا کہ اس قسم کی بات چیت نہ صرف ہیڈ کوارٹر بلکہ علاقائی سطح پر بھی مستقل بنیادوں پر کی جانی چاہیے۔ انہوں نے کہا کہ یہ مکمل حکومتی نقطہ نظر کی سمت میں ایک قدم ہو گا ،کیونکہ وزارت کے مختلف محکمے جمع ہوں گے اور مزدوروں کی بہبود کے لیے مربوط انداز میں کام کریں گے۔
اس موقع پر بات کرتے ہوئے ایل اینڈ ای کی سکریٹری محترمہ آرتی آہوجا نے کہا کہ اس قسم کا مشترکہ پلیٹ فارم مزدوروں باالخصوص غیر منظم کارکنوں تک پہنچنے اور فلاحی اسکیموں کے فوائد ہر شخص تک پہنچانے کو یقینی بنانے کے لئے بہت مفید ہے۔
۔۔۔۔۔۔۔۔۔۔۔۔۔۔۔۔۔۔

U-5249
(Visitor Counter : 67
مالیاتی کمیشن
پندرہویں مالیاتی کمیشن نے جل شکتی کی وزارت کے ساتھ میٹنگ کی
نئی دہلی، 23 جولائی 2019، پندرہویں مالیاتی کمیشن نے آج جل شکتی کی وزارت کے ساتھ میٹنگ کی۔ اس میٹنگ میں کمیشن کے چیئرمین جناب این کے سنگھ اور اس کے ممبروں اور سینئر افسروں نے شرکت کی جبکہ جل شکتی کی وزارت کی طرف سے اس کے وزیر جناب جتیندر سنگھ شیخاوت نے شرکت کی۔ وزارت نے اپنے فنڈ کی ضروریات خصوصاً جل جیون مشن کے لئے اپنی تفصیلات پیش کیں۔ یہ ایک مشن موڈ ہے جس کی ڈیڈلائن 2024 ہے۔
وزیراعظم جناب نریندر مودی نے مارچ 2018 میں اپنی صدارت میں ایک میٹنگ کے دوران ہدایت کی تھی کہ پندرہویں مالیاتی کمیشن سے درخواست کی جائے کہ وہ ریاستوں کو ہدایت دیں کہ وہ مخصوص سیکٹروں اور صحت اور صفائی ستھرائی سے متعلق شعبوں کے لئے فنڈ کی کچھ رقم مختص کریں۔اس کے پیش نظر جل شکتی کی وزارت نے آج مالیاتی کمیشن کو اپنی حصولیابیاں اور اپنی ضرورتیں پیش کیں۔
وزارت کے مطابق جل جیون مشن سابقہ نیشنل رورل ڈرننگ واٹر پروگرام یعنی پینے کے پانی کےقومی دیہی پروگرام اپروچ سے مختلف ہے کیونکہ وہ اس پروجیکٹ میں منصوبہ بندی اور نفاذ میں گرام پنچایتوں کو شامل کرتا ہے ۔اب جل جیون مشن میں فنڈنگ نتائج کے خلاف ہے۔زیادہ اچھی کارکردگی کرنے والی ریاست زیادہ سرمایہ حاصل کرتی ہے۔جبکہ خراب کارکردگی کرنے والی ریاست کو اپنا حصہ گنوانا پڑتا ہے۔
وزارت نے پیشگوئی کی ہے کہ 100 فیصد کے پائپ والے پانی کی سپلائی کی کل تخمینہ لاگت7.88 کروڑ روپے ہے۔جو ریاست کے حقیقی ڈی پی آر ایس پر مبنی ہے۔اس میں وزارت نے او اینڈ ایم اور وسیلے کی پائیداری کے لئے گرام پنچایتوں کے واسطے پندرہویں مالی کمیشن کے ذریعہ 50 ہزار کروڑ روپے کی رقم تجویز کی ہے۔ وزارت نے پندرہویں مالیاتی کمیشن کے ذریعہ پانی کی صفائی ستھرائی اور ہائجن کو رقم فراہم کرنے ضرورت پر بھی زور دیا۔ کمیشن کے سامنے آبی وسائل ، دیہی ترقی اور گنگا کے احیاء کے محکمے نے بھی اپنی فنڈ کی ضروریات کے بارے میں تفصیلات پیش کی۔
کمیشن نے وزیر موصوف اور ان کی ٹیم کے ذریعہ پیش کردہ تفصیلات نوٹ کرلی ہیں اور مرکزی حکومت سے اپنی رپورٹ میں تمام سفارشات پر پوری توجہ سے دھیان کرنے کاوعدہ کیا ہے۔
۔۔۔۔۔۔۔۔۔۔۔
م ن۔ ح ا۔رض
U- 3351
(Visitor Counter : 69
بھارت کا مسابقتی کمیشن
سی سی آئی نے ہاؤسنگ ڈیولپمنٹ فنانس کارپوریشن لمیٹڈ کے ذریعہ ایچ ڈی ایف سی لائف انشورنس کمپنی لمیٹڈ کے اضافی شیئر ہولڈنگ کے حصول کی منظوری دی
بھارت کے مسابقتی کمیشن  نے ہاؤسنگ ڈیولپمنٹ فائنانس کارپوریشن لمیٹڈ کے ذریعہ ایچ ڈی ایف سی لائف انشورنس کمپنی لمیٹڈ کے اضافی شیئر ہولڈنگ کے حصول کے مجوزہ امتزاج کی منظوری دی۔
ہاؤسنگ ڈیولپمنٹ فنانس کارپوریشن لمیٹڈ  ایک پبلک لمیٹڈ کمپنی ہے جو کمپنیز ایکٹ 1956 کے تحت درج کی گئی ہے اور اس کے حصص بھارت کے قومی اسٹاک ایکسچینج لمیتڈ اور بی ایس ای لمیٹڈ میں درج ہیں۔ یہ ایک ہاؤسنگ فنانس کمپنی ہے جو نیشنل ہاؤسنگ بینک اور ریزرو بینک آف انڈیا کے ساتھ رجسٹرڈ ہے اور بنیادی طور پر افراد اور بھارت میں مکانات، اپارٹمنٹس اور تجارتی املاک کی خریداری، تعمیر، ترقی اور مرمت کے لیے کارپوریٹس اور ڈویلپرز کو فنانس فراہم کرنے کے کاروبار میں مصروف ہے، کو فنانس فراہم کرنے کے کاروبار میں مصروف ہے۔
ایچ ڈی ایف سی ایک زندگی بیمہ کمپنی لمیٹڈ  ایک لائف انشورنس کمپنی ہے جو انشورنس ریگولیٹری اینڈ ڈیولپمنٹ اتھارٹی آف انڈیا میں رجسٹرڈ ہے۔ یہ انفرادی اور گروپ لائف انشورنس کے حل کی ایک رینج پیش کرتا ہے جس میں شریک، غیر شریک اور یونٹ سے منسلک انشورنس پالیسیاں شامل ہیں۔ اس کے پروڈکٹ پورٹ فولیو میں مختلف لائف انشورنس اور سرمایہ کاری کی مصنوعات جیسے تحفظ، پنشن، بچت اور سرمایہ کاری شامل ہیں ۔
یہ تجویز ایچ ڈی ایف سی لمیٹڈ کے ذریعہ ایچ ڈی ایف سی لائف کے کچھ اضافی شیئر ہولڈنگ کے حصول سے متعلق ہے اسٹاک ایکسچینجز  پر ایک یا زیادہ آن لائن مارکیٹ خریداریوں کے ذریعے جیسے کہ ایچ ڈی ایف سی لمیٹڈ  اور بقایا ضم شدہ ادارہ یعنی ایچ ڈی ایف سی بینک لمیٹڈ   بھارتی بینکنگ قوانین کی تعمیل میں ایچ ڈی ایف سی لائف کے 50 فیصد سے زیادہ شیئر ہولڈنگ کا حامل ہوگا۔
سی سی آئی کے تفصیلی حکم پر عمل کیا جائے گا۔
۔۔۔۔
ش ح۔ا س۔ ت ح ۔
U–6310
(Visitor Counter : 62
وزیراعظم کا دفتر
جمہوریہ کوریا کے صدر کے ساتھ وزیر اعظم کی ملاقات
وزیر اعظم جناب نریندر مودی نے جی-7 سربراہ ملاقات کے شانہ بہ شانہ ہیروشیما میں 20 مئی 2023 کو جمہوریہ کوریا کے صدر عزت مآب جناب یون سُک یئول سے ملاقات کی۔
دونوں قائدین نے بھارت- جمہوریہ کوریا کے درمیان خصوصی کلیدی شراکت داری کی پیش رفت کا جائزہ لیا اور بطور خاص تجارت و سرمایہ کاری، اعلیٰ تکنالوجی، آئی ٹی ہارڈویئر مینوفیکچرنگ، دفاع، سیمی کنڈکٹروں اور ثقافت جیسے شعبوں میں باہمی تعاون کو مضبوط کرنے کے طریقوں پر تبادلہ خیال کیا۔
قائدین نے اس بات کا ذکر کیا کہ دونوں ممالک اس سال سفارتی تعلقات کے قیام کی 50ویں سالگرہ منا رہے ہیں۔ انہوں نے اپنے اشتراک کو مزید بہتر بنانے پر اتفاق کیا۔
صدر یون سُک یئول نے جی 20 کی وزیر اعظم کی قیادت کی ستائش کی اور اس کے لیے اپنی حمایت دی۔ وزیر اعظم اس سال ماہ ستمبر میں جی 20 قائدین کے سربراہ اجلاس کے لیے صدر یون کے دورۂ بھارت کے منتظر ہیں۔
وزیر اعظم نے جمہوریہ کوریا کی بھارت –پیسفک حکمت عملی اور اس میں بھارت کی اہمیت کا خیرمقدم کیا ۔
قائدین نے خطے میں ہونے والی پیش رفت پر بھی مثبت تبادلہ خیال کیا۔
کارپوریٹ امور کی وزارتت
سیایسآردفعاتکیخلافورزیکرتےہوئے 366 مقدماتمیںقانونیچارہجوئیکیمنظوری
نئی دہلی،22مارچ 2021/ جب بھی سی ایس آر کی کسی بھی دفعات کی خلاف ورزی کی اطلاع ملتی ہے ، ایسی تعمیل نہ کرنے والی کمپنیوں کے خلاف ایکٹ کی دفعات کے مطابق ریکارڈوں کی جانچ پڑتال اور قانون کے مطابق عمل کے بعد کارروائی شروع کی جاتی ہے۔
یہ بات مرکزی وزیر خزانہ اور کارپوریٹ امور کے وزیر ، جناب انوراگ سنگھ ٹھاکر نے آج لوک سبھا میں ایک سوال کے تحریری جواب میں کہی۔
وزیر موصوف نے کہا کہ سی ایس آر سے متعلق تمام ڈیفالٹس کمپاؤنڈبل ہیں۔ اب تک ، 366 مقدمات میں قانونی چارہ جوئی کی منظوری دی جاچکی ہے۔ ان میں سے مصالحت  کے لئے 148 درخواستیں دی گئیں ہیں اور 75 معاملات کو کمپاؤنڈ کیا گیا ہے۔
مزید معلومات دیتے ہوئے ، وزیر موصوف نے بتایا کہ انڈین انسٹیٹیوٹ آف کارپوریٹ افیئرز  کے فراہم کردہ ان پٹ کے مطابق ، مندرجہ ذیل مطالعے کیے گئے ہیں:
کمپنیز ایکٹ ، 2013 کے سیکشن 135 کے تحت کارپوریٹ سماجی ذمہ داری پر عمل درآمد پر ابتدائی تحقیق: کوریج اور ابھرتے ہوئے امور؛ اورملک کے 100 قبائلی اور پسماندہ اضلاع میں سی ایس آر کے اخراجات پر مطالعہ۔
مزید تفصیلات بتاتے ہوئے وزیر موصوف نے مزید کہا کہ سی ایس آر بورڈ کے ذریعے چلنے والا عمل ہے اور کمپنی کا بورڈ اپنی سی ایس آر کمیٹی کی سفارش پر مبنی کمپنی کی سی ایس آر سرگرمیوں کی منصوبہ بندی ، فیصلہ ، عملدرآمد اور نگرانی کا اختیار رکھتا ہے۔ سی ایس آر آرٹیکیچر انکشاف پر مبنی ہے اور سی ایس آر مینڈیٹ کمپنیوں کو ایم سی اے 21 رجسٹری میں سالانہ سی ایس آر اخراجات کی تفصیلات فائل کرنا ہوتی ہیں۔ موجودہ قانونی دفعات جیسے لازمی انکشافات ، سی ایس آر کمیٹی اور بورڈ کا احتساب ، کمپنی کے کھاتوں کے قانونی آڈٹ کی فراہمی وغیرہ مناسب حفاظتی انتظامات مہیا کرتی ہیں۔
ش ح۔ ش ت۔ج
Uno-2906
(Visitor Counter : 112
وزارت دفاع
ہندوستانی بحریہ ہندوستان، سنگاپور اور تھائی لینڈ کی سہ فریقی بحری مشق ’سٹمیکس‘ میں حصہ لے رہی ہے
ہندوستانی بحریہ کا ایک دیسی ساختہ میزائل بردار جہاز  کارموک، بحیرہ انڈمان میں 15 سے 16 نومبر 21 تک ہندوستان، سنگاپور اور تھائی لینڈ سہ فریقی میری ٹائم مشق سمٹیکس - 21 کے تیسرے ایڈیشن میں حصہ لے رہا ہے۔ جمہوریہ سنگاپور بحریہ  کی نمائندگی آر ایس ایس ٹینیس کے ذریعہ، اور رایل تھائی نیوی  کی ہز میجسٹیز تھائی لینڈ شپ  تھاینچون، ایک اینٹی-سبمرین پیٹرول کرافٹ کے ذریعہ کی جا رہی ہے۔
سمٹیکس کا انعقاد 2019 سے ہر سال کیا جا رہا ہے جس کا مقصد ہندوستانی بحریہ، آر ایس این اور آر ٹی این کے درمیان باہمی ہم آہنگی کو بڑھانا اور بہترین طرز عمل کو اپنانا ہے۔ سمٹیکس کے پہلے ایڈیشن کی میزبانی آئی این آف پورٹ بلیئر نے ستمبر 2019 میں کی تھی۔ آر ایس این نے نومبر 2020 میں مشق کے دوسرے ایڈیشن کی میزبانی کی تھی۔ مشق کے 2021 ایڈیشن کی میزبانی آر ٹی این بحیرہ انڈمان کے ذریعہ کی جا رہی ہے۔
یہ مشق کووڈ-19 کی پابندیوں کے پیش نظر ’بغیر رابطہ کے، صرف سمندر میں‘ مشق کے طور پر کی جا رہی ہے۔ دو روزہ بحری مشقوں میں تینوں بحری افواج مختلف حکمت عملی کی مشقوں میں مصروف رہیں گی جن میں بحری مشقیں اور سطحی جنگی مشقیں شامل ہیں۔
سمٹیکس-21 دوستی کے دیرینہ بندھن کو مضبوط کرے گا اور خطے میں مجموعی بحری سیکورٹی کو بڑھانے کے لیے شریک بحری افواج کے درمیان تعاون کو مزید فروغ دے گا۔
تعاون کی وزارت
امدادی تربیت کے لئے قومی کونسل
امداد باہمی کے مرکزی وزیر جناب امت شاہ نے لوک سبھا میں ایک سوال کے تحریری جواب میں بتایا کہ نیشنل کونسل فار کوآپریٹو ٹریننگ ، امداد باہمی کی وزارت کے تحت ایک خودمختار سوسائٹی کو ذمہ داری دی گئی ہے کہ وہ تربیت سے متعلق مجموعی پالیسیاں اور منصوبے بنائے، اہلکاروں کی تربیت کی ضروریات کا جائزہ لینے، تربیتی پروگراموں کو ڈیزائن اور منظم کرنے اور تربیتی اداروں کے بندوبست اور امداد باہمی کے شعبے میں تحقیقی مطالعہ کا بھی انعقاد کرائے۔
این سی سی ٹی امداد باہمی کے شعبے میں زراعت اور دیہی ترقی کے لئے قومی بینک، ویئر ہاؤسنگ ترقی اور انضباطی اتھارٹی، سیکورٹیز اینڈ ایکسچینج بورڈ آف انڈیا، ڈائریکٹوریٹ جنرل ری سیٹلمنٹ وغیرہ کے ساتھ بھی تعاون پر مبنی پروگرام منعقد کرتا ہے۔
1974 میں اپنے قیام کے بعد سے، این سی سی ٹی نے 2021-22 تک کل 52,423 تربیتی اور رکن تعلیمی پروگرام منعقد کیے ہیں اور تقریباً 14.9 لاکھ اہلکاروں کو تربیت دی ہے۔
پچھلے تین سالوں اور موجودہ سال میں منعقد کیے گئے پروگراموں کی تعداد اور این سی سی ٹی کے ذریعے تربیت یافتہ شرکاء کی تعداد درج ذیل ہے۔
|
|
سال
|
|
حصولیابی
|
|
پروگراموں کی تعداد
|
|
شرکا کی تعداد
|
|
2019-2020
|
|
1,783
|
|
60,881
|
|
2020-2021
|
|
1,100
|
|
40,288
|
|
2021-2022
|
|
1,598
|
|
62,774
|
|
2022-2023

|
|
2,624
|
|
1,44,879
سال 2020-21 اور 2021-22 کے دوران اس وقت کووڈ 19 وبا پھوٹ پڑنے کی وجہ سے تعداد متاثر ہوئی تھی۔
۔۔۔۔۔۔۔۔۔۔۔
ش ح۔ع ح۔ ن ا۔
U- 3469
(Visitor Counter : 48